ועדת המשנה לעניין אינטגרציה של עולים חדשים בחברה הישראלית, כנסת 23, פרוטוקול מספר 1, 2020-06-16 13:00

טלי פלוסקוב: שלום לכולם, היום 16 ביוני 2020, השעה 13:00.

טלי פלוסקוב: זה דיון ראשון של הוועדה שלנו, ועדת משנה שמטרתה לדון בכל הנושאים שקשורים לאינטגרציה של העולים החדשים בחברה הישראלית.

טלי פלוסקוב: אני תמיד אומרת שהתברכנו בעלייה גדולה מהרבה מדיניות, ובעיני לא מספיק רק להעלות את האנשים האלה, צריך לדעת שהאנשים האלה יהפכו להיות חלק מהחברה הישראלית.

טלי פלוסקוב: יש לא מעט סוגיות שהאנשים האלה מתמודדים איתם, וכל פעם נדון בנושא אחר כדי לעזור לאנשים שלא יודעים מסיבות כאלה ואחרות לפתור את הסוגיות לבד.

טלי פלוסקוב: נהיה לצידם.

טלי פלוסקוב: אני מאמינה שניגע בקבוצות שונות של אנשים, גם מבחינת הגיל, גם מבחינת ארץ מוצא, כי אולי יש להם סוגיות משותפות.

טלי פלוסקוב: היום בדיון הראשון אנחנו מדברים על נושא שנדון לא פעם בדיוני ועדת העלייה והקליטה, זה נושא שהיה לא פעם בתקשורת.

טלי פלוסקוב: הצטרף אלינו חבר הכנסת אלכס קושניר, חבר הכנסת אנדרי קוז'ינוב נמצא פה, תודה.

טלי פלוסקוב: בעצם אנחנו מדברים על מקום שמתגוררים בו כ-450 אזרחים ותיקים, אלא אם כן ייתנו לנו נתונים קצת אחרים, כמובן נשמע מהנציגים, אלו הנתונים שיש לנו.

טלי פלוסקוב: הדבר שגרם לי לקבל החלטה לעשות את הדיון הראשון בוועדה הזאת בנושא הזה זה שהאנשים שם נמצאים כרגע בלחץ טוטלי, כי החוזים שיש להם בידיים מסתיימים ב-20 ביוני, והרבה אנשים לא יודעים מה יקרה להם יום אחרי.

טלי פלוסקוב: בדיון כאן אנחנו צריכים להביא להם בשורה, להרגיע אותם קודם כול, כי אני מבינה, ואחרי שיחות רבות עם אנשים שמטפלים בנושא הזה ברור שעדיין אין פתרון סופי.

טלי פלוסקוב: אני גם יודעת שהנושא נמצא בדיונים משפטיים, לשם אבקש לא להיכנס, כי בוודאי ובוודאי שזה לא יהיה נכון.

טלי פלוסקוב: אבל אני רוצה שאחרי הדיון הזה נגיד לאנשים האלה: אתם יכולים לישון בשקט ולא לדאוג, מחר אתם לא בחוץ.

טלי פלוסקוב: את כל זה כמובן ארצה לשמוע מכל השותפים.

טלי פלוסקוב: אני מבינה שאיתנו בזום נמצא מנכ"ל משרד העלייה והקליטה חביב קצב, ועל כך תודה.

טלי פלוסקוב: אני יודעת שלא היה לך קל להשתתף בדיון הזה.

טלי פלוסקוב: תודה, חביב, שבכל אופן מצאת זמן ואפשרות להיות איתנו.

טלי פלוסקוב: ברשות חברי הכנסת שנמצאים כאן, אני רוצה לתת קודם כול אפשרות לדייר של המקום להציג לנו את המצב, את התחושות, ואז נראה איך אנחנו מתייחסים אליהם ומה אנחנו עונים.

טלי פלוסקוב: בינתיים הם לא בזום, אז אתן לנציגת פעילים שגם מייצגת את האנשים ובקשר עם התושבים, מרינה קונצביה, להציג לנו תמונת מצב איך את רואה את זה.

טלי פלוסקוב: אחר כך נצרף גם את התחושות של הדיירים, ואחר כך כמובן אתן גם לחברי הכנסת לדבר ונתייחס למי שיכול לתת לנו תשובות, לפחות לשורת השאלות ששלחנו לפני הדיון.

טלי פלוסקוב: בבקשה, מרינה.

מרינה קונצביה: שלום לכולם, אני עיתונאית פעילה חברתית.

טלי פלוסקוב: חברת מועצת העיר לשעבר, נכון?

מרינה קונצביה: חברת מועצת העיר לשעבר, עד 2018.

מרינה קונצביה: אני מכירה את כל האנשים שמתגוררים בדיפלומט כמעט מהיום הראשון שהם גרים שם.

מרינה קונצביה: יש שם היום בערך 300 איש, כי חלק מהם עברו כבר למלון חן שעדיין בבנייה.

טלי פלוסקוב: מה זאת אומרת עברו ועדיין בבנייה?

מרינה קונצביה: מלון חן עדיין בבנייה עד כמה שאני יודעת.

טלי פלוסקוב: אז איך עברו?

מרינה קונצביה: יש חלק מהדיירים מדיפלומט שקיבלו פתרון ויעברו למלון חן, ובערך 300, יתקנו אותי אם אני טועה, נשארים עדיין במקום.

טלי פלוסקוב: 300 איש נכון להרגע.

טלי פלוסקוב: יש לך נתונים אחרים, נציגת עיריית ירושלים?

אלנה ז'רובסקי: כמו שאני יודעת, 80 משפחות העבירו עכשיו בינתיים לחן.

טלי פלוסקוב: וכמה נשארו במקום?

אלנה ז'רובסקי: 300 איש.

מרינה קונצביה: אז זה נכון.

טלי פלוסקוב: אז זה מה שמרינה אומרת, 300 כרגע נמצאים בדיפלומט.

מרינה קונצביה: נמצאים בדיפלומט, ורובם, אם לא כולם, מתנגדים לפרויקט הזה של בנייה של הוסטל בפסגת זאב.

מרינה קונצביה: גם הייתי שם, ראיתי את המקום.

טלי פלוסקוב: מה שאת אומרת זה החלק השני.

טלי פלוסקוב: אני רוצה, ברשותך, לחלק את הדברים לשני חלקים.

טלי פלוסקוב: חלק אחד ששייך לדיירים שהיום מתגוררים בדיפלומט, ואני מבינה שמדובר על 300 איש, והחוזה של האנשים האלה מסתיים ב-20 ביוני.

מרינה קונצביה: אני מדברת רק עליהם.

טלי פלוסקוב: השאלה מה קורה לאנשים האלה ב-21 ביוני.

טלי פלוסקוב: זה חלק אחד.

טלי פלוסקוב: את כבר מדברת על הבנייה החדשה, זה חלק אחר.

טלי פלוסקוב: אז תחלקי בבקשה את דברייך.

מרינה קונצביה: על הדבר הראשון קל מאוד לענות.

מרינה קונצביה: אף אחד לא יודע, הם לא קיבלו אף הודעה, אף ידיעה מה יהיה איתם אחרי 21 ביוני.

מרינה קונצביה: גם ממשרד הקליטה, גם מהסוכנות היהודית, גם מ"עמיגור".

טלי פלוסקוב: מרינה, אז 300 דיירים לא יודעים מה קורה להם מחר, את זה הבנו.

טלי פלוסקוב: הנושא השני שהעלית.

מרינה קונצביה: הנושא השני הוא בעצם שבדקתי יחד עם דיירי דיפלומט, ויחד הם מתנגדים לבניית הוסטל כפתרון לדיור של אנשים שמתגוררים בדיפלומט.

מרינה קונצביה: הבעיה הזאת מתחילה מ-2006 נדמה לי, אחר כך ב-2009, ואחר כך כל הזמן.

טלי פלוסקוב: לא מעניין אותי מה היה, אני רוצה לדעת מה קורה עכשיו.

מרינה קונצביה: נכון, בדיוק.

מרינה קונצביה: ב-20 ביוני ייגמר להם החוזה, אף אחד לא אמר להם מה יהיה איתם, אם יאריכו להם את החוזה או שלא, אין פתרון דיור ל-300 איש בדיפלומט, כי יש בנייה.

מרינה קונצביה: אני רוצה לעדכן עוד דבר אחד, הגיל הממוצע של האנשים שגרים בדיפלומט הוא מעל 85-80 שנה.

מרינה קונצביה: חלק גדול מהם עבר את הטרגדיה של מלחמת העולם השנייה, אנשים שהשתתפו במלחמה הזאת, אנשים שעברו את ה-holocaust, הרבה טרגדיות קרו לאנשים האלו.

מרינה קונצביה: הם היום נמצאים במצב שלא ידוע מה יהיה איתם.

מרינה קונצביה: חלק מהקרובים של האנשים שגרים שם עברו גם מהארץ וגם לערים אחרות בארץ.

מרינה קונצביה: חלק מהדיירים האלו רוצים מאוד וישמחו אם הם יקבלו מקומות בהוסטלים בהם גרים הקרובים שלהם.

מרינה קונצביה: חלק גדול עדיין נמצא באי-ודאות.

מרינה קונצביה: ומה שידוע שעיריית ירושלים הצביעו פה אחד, עד כמה שהבנתי מהעיתונות הישראלית, מ"ידיעות ירושלים" בוועדה המחוזית על בניית הוסטל בפסגת זאב ליד רחוב יוספטל.

מרינה קונצביה: הייתי במקום הזה יחד עם דיירים שמתנגדים ועם דיירים שמתגוררים בפסגת זאב – שממש קרובים לרחוב הזה וקרובים למקום ששם רוצים להתחיל את הבנייה – הם אמרו שזה מקום בלתי מאורגן ואי-אפשר להיות שם.

מרינה קונצביה: ואם יבנו שם את ההוסטל אז פשוט לא תהיה אפשרות לצאת מהבתים שלהם, ואין שם אפשרות לשים חניות בכלל.

מרינה קונצביה: זה דבר ראשון.

מרינה קונצביה: דבר שני, המתגוררים בפסגת זאב בעצמם אמרו שלבנות שם הוסטל לאנשים זקנים, לאנשים שעברו, כמו שסיפרתי עכשיו, כל כך הרבה טרגדיות בחיים שלהם, ושהם נמצאים בחלק השלישי של החיים שלהם, זה פשוט פשע.

טלי פלוסקוב: הבנתי.

טלי פלוסקוב: נכון, פה אין ויכוח.

מרינה קונצביה: כי לא יהיה שם מקום לא רק לחניות, חניות זה דבר אחרון, אין שם פארק, אין שם איפה לטייל, הם רחוקים מאוד מהתחבורה, הם רחוקים ממכוניות.

מרינה קונצביה: בשביל זה אני נמצאת פה ורוצה להגיד.

מרינה קונצביה: תודה.

טלי פלוסקוב: תודה, מרינה.

טלי פלוסקוב: הבנתי.

טלי פלוסקוב: תודה רבה.

טלי פלוסקוב: על הפרויקט נדבר.

טלי פלוסקוב: אני רוצה לשמוע נציג של משרד החוץ, צבי אבינר-ופני, אנחנו איתך, נשמח לשמוע מה עמדתכם ומה קורה שם.

צבי אבינר-ופני: אומר כמה נקודות.

צבי אבינר-ופני: עברנו על השאלות ששלחתם שנוגעות למבנה עצמו ולכמה דיירים נמצאים בו, מתי אמור להסתיים חוזה השכירות וכו'.

צבי אבינר-ופני: לנו אין אמירות לגבי השאלות האלה, אבל יש לנו כמה אמירות לגבי הנושא באופן כללי.

צבי אבינר-ופני: למשרד החוץ אין נגיעה לחוזה בין שגרירות ארצות הברית לבעלי מלון דיפלומט, זה בינם לבין משרד הקליטה.

צבי אבינר-ופני: יחד עם זאת, אנחנו רואים בהעברת השגרירות האמריקאית לירושלים דבר שהוא בעל חשיבות מדינית לאומית מן המעלה הראשונה.

צבי אבינר-ופני: אנחנו רואים בצעד האמריקאי מחווה חשובה ומשמעותית מאוד מבחינתנו, ולכן אנחנו מעוניינים להסיר את כל החסמים והעיכובים שיכולים להיגרם בהקשר הזה.

צבי אבינר-ופני: החשש הגדול שלנו הוא שאם לא יפונה המלון במועד שנקבע בחוזה, כפי שאנחנו מבינים, ולא יוצע פתרון כלשהו מצד מדינת ישראל, אנחנו חוששים מפני תגובה אמריקאית, ואנחנו חוששים שתהיה לזה השלכה על העברת השגרירות לירושלים.

צבי אבינר-ופני: בראייתנו, אנחנו רוצים לסיים את הדבר הזה כמה שיותר מהר, יש פה צעד היסטורי, אסור להתעכב.

צבי אבינר-ופני: האמריקאים העבירו דרכנו מסר מאוד ברור, וגם שלחו לצדדים מכתב שאומר שהם מתכוונים לעמוד על קיומו של החוזה בינם לבין בעלי המלון.

צבי אבינר-ופני: שוב, אני אומר את זה בלי לדעת מהם פרטי החוזה, מעולם לא ראיתי אותו, והוא לא קשור אלינו.

צבי אבינר-ופני: בשבועות האחרונים היו פניות אלינו ממשרד הקליטה ומבעלי המלון שביקשו שנסייע להם לבדוק מול האמריקאים אם יש נכונות מצידם לשבת לדיון, למשא ומתן, כדי לראות איך אנחנו פותרים את הסוגיה הזו.

צבי אבינר-ופני: פניתי בעקבות זאת לשגרירות האמריקאית, הם עשו בירור מול וושינגטון, וחזרו אלינו עם תשובה שיש להם נכונות לשבת לשיחה עם בעלי המלון, משרד הקליטה, משרד האוצר, שהם מבחינתם הסוכנויות הרלוונטיות, ומשרד ראש הממשלה, שכמובן תמיד היה בתמונה, ולדון.

צבי אבינר-ופני: זאת אומרת שהם אישרו את הנכונות שלהם לקיים את הדיון.

צבי אבינר-ופני: אנחנו חושבים שחשוב, בין אם זה נעשה בשיחה ישירה או בין אם עם מגשר, אנחנו לא נכנסים למכניזם פה, ששיחה כזאת תתקיים על מנת שלא תיגרם לישראל מבוכה דיפלומטית, ועל מנת שההישג הענק הזה של העברת שגרירות ארצות הברית לירושלים יישמר ויתבצע בצורה חלקה וללא תקלות.

צבי אבינר-ופני: עד כאן.

טלי פלוסקוב: תודה, צבי.

טלי פלוסקוב: אני רוצה להגיד לך שני דברים.

טלי פלוסקוב: אחד, אין ויכוח שמערכת היחסים אם האמריקאים מאוד חשובה למדינה שלנו, אין ויכוח שהעברת השגרירות האמריקאית לירושלים זה צדע מאוד מבורך, ואין מישהו כאן שחולק עליך.

טלי פלוסקוב: אני רק אומרת דבר אחד, אם יש לנו מטרה משותפת זה כמובן לקבל את האמריקאים בירושלים מצד אחד, אבל זה לא יכול לבוא על חשבון 300 קשישים וניצולי שואה שמתגוררים שם.

טלי פלוסקוב: הנושא לא נולד אתמול.

טלי פלוסקוב: הנושא מוכר לנו לפני המון שנים, ואנחנו כמדינה לצערי הרב, לא עשינו את הצעדים שהיינו צריכים לעשות כדי לא להגיע ל-16 ביוני כאשר בעוד שלושה ימים החוזה מסתיים.

טלי פלוסקוב: לכן אני שואלת, אתם כמשרד החוץ שמדבר על החשיבות בנושא, האם לחצתם?

טלי פלוסקוב: הייתם בקשר עם מישהו?

טלי פלוסקוב: מה אתם עושים מבחינת לו"ז?

טלי פלוסקוב: מה אתם עושים?

טלי פלוסקוב: מה אתם חושבים שאנחנו צריכים לעשות, אנחנו כמדינה כרגע, עם אותם אנשים שהיו גרים שם?

טלי פלוסקוב: ומחר אין להם לאן ללכת.

צבי אבינר-ופני: בתשובה לשאלתך, בהחלט היינו מעורבים בדבר הזה כבר כמה וכמה שנים, וחזרנו ותזכרנו בכתובים לפחות מ-2017, בעל-פה בטח עוד לפני כן, שחייבים לפתור את הסוגיה הזו.

צבי אבינר-ופני: אבל צריך להבין שלמשרד החוץ אין כלים.

צבי אבינר-ופני: המתקן מנוהל על ידי משרד הקליטה.

טלי פלוסקוב: עם מי אתם מתכתבים?

צבי אבינר-ופני: מציאת דיור חלופי לאותם אנשים, ואת צודקת לחלוטין שזה לא צריך לבוא על חשבונם, הוא לא סוגיה שמטופלת על ידי משרד החוץ.

צבי אבינר-ופני: היינו מאוד מודאגים, ויש לכך מה שנקרא סימוכין בכתב, מכך שלא נמצא פתרון ושהדברים לא מתקדמים.

צבי אבינר-ופני: כך שהלחץ היחיד שהופעל ויכול וראוי שיהיה מופעל הוא לאותם גורמים בישראל שאמורים לטפל בנושא.

צבי אבינר-ופני: אין לנו מה להגיע לאמריקאים וללחוץ עליהם או להלין בפניהם, מכיוון שהם חתמו על חוזה ועשו את הצעד המדהים שעליו אנחנו מודים להם.

צבי אבינר-ופני: אני חושב שמי שצריך לעשות את זה זה הצד שלנו.

טלי פלוסקוב: צבי, האמריקאים יודעים שבמקום הזה נמצאים 300 קשישים אזרחים ותיקים שאין להם לאן ללכת?

צבי אבינר-ופני: הם יודעים את זה היום כמו שהם ידעו את זה לפני ארבע שנים, כמו שידע את זה משרד הקליטה, כמו שידעו את זה כל הגורמים המעורבים.

צבי אבינר-ופני: האמריקאים מבינים, הם מה שנקרא מצד אחד אומרים: לא ניצור מהומה סביב העניין, אבל החוזה שהם חתמו עם בעלי המלון, עם בעלי הבניין בעינו עומד.

צבי אבינר-ופני: אני חושב שגם מדינת ישראל אילו הייתה חותמת על חוזה שהיה כרוך בתשלומים גדולים מאוד הייתה בעצמה עומדת על כך שהחוזה יכובד.

צבי אבינר-ופני: אין להם דרך לפתור את הבעיה.

צבי אבינר-ופני: הפתרון הוא בצד של גורמים ישראלים ממשלתיים.

צבי אבינר-ופני: בהחלט הם מודעים לזה, אבל אי-אפשר לצפות מהם – בעיקר היות שכפי שאמרתי, הנושא כבר מטופל ארבע שנים – שהם יוותרו על מבנה שהם רכשו או יוותרו על כסף שהם שילמו, ולא יבקשו את מה שמגיע להם על פי החוזה שנחתם.

טלי פלוסקוב: האם יש בכלל נכונות מהצד שלכם – עוד פעם, כי אתם מדברים עם האמריקאים – להאריך את החוזה, ומה לוח הזמנים?

טלי פלוסקוב: אם בכלל מדובר שם על זה.

צבי אבינר-ופני: לנו אין שום say בעניין החוזה.

צבי אבינר-ופני: אני חוזר ואומר, לכן אני חושב שהעובדה שהאמריקאים מוכנים לקיים כרגע שיח ישיר עם כל הגורמים המעורבים – קרי; הבעלים של מלון דיפלומט, משרד הקליטה, משרד האוצר, אנחנו יכולים להיות שם כמשקיפים אם יש צורך, משרד ראש הממשלה, שהוא אולי הגורם המתכלל בכל הסיפור הזה – אלה חדשות טובות.

צבי אבינר-ופני: זו הדרך כרגע, לדעתי, היחידה הפתוחה בפני כולנו כדי להגיע לאיזשהו פתרון בהקשר הזה.

צבי אבינר-ופני: לנו אין דרך להאריך את החוזה, החוזה בכלל לא מולנו, זה חוזה של ממשלת ארצות הברית מול גורם פרטי.

טלי פלוסקוב: צבי, האם אתה יודע על תהליך משפטי כלשהו שמתנהל בנושא?

צבי אבינר-ופני: בוודאי, יש כמה תהליכים.

צבי אבינר-ופני: שוב, אני לא בעמדת מומחיות פה, אבל אני חושב שבעלי המלון תבע את מדינת ישראל, הייתה התדיינות.

צבי אבינר-ופני: אני עצמי הייתי לפני כשבועיים-שלושה בדיון בבית משפט השלום שעסק בדיוק בנושא הזה.

צבי אבינר-ופני: בית המשפט הוציא פסיקתה שבסופו של דבר באופן אוטומטי תיכנס לפעולה עוד יומיים, ב-18 ביוני, ויצא צו פינוי.

טלי פלוסקוב: או ואבוי.

צבי אבינר-ופני: אלא אם כן יבואו הצדדים ויאמרו: הסכמנו לדון, אנחנו מבקשים הארכה, ואז בית המשפט יפסוק.

צבי אבינר-ופני: אבל זה הליך משפטי שמתנהל בין שיף, בין חברת מרינה לבין מדינת ישראל מכיוון שהחברה טוענת, וללא צדק, שהיא מנועה מלקיים את חלקה בהתחייבות לאמריקאים, ולא יכולה לעמוד בחוזה מכיוון שהמלון לא פונה מיושביו על ידי משרד הקליטה.

טלי פלוסקוב: הם צריכים כיסוי, ברור.

צבי אבינר-ופני: בהחלט יש פה הליך משפטי מאוד מאוד אינטנסיבי, אבל עדיף על פני הכרעות משפטיות שיהיה דיון בין הצדדים שיגיעו לאיזשהם הבנות והסכמות.

צבי אבינר-ופני: אני רק רוצה לומר שאם אנחנו באים לדיון כזה או בעיקר המשרדים הרלוונטיים, לא בהכרח אנחנו, צריך לבוא עם חשיבה מה עומדים להציע לאמריקאים שישאיר אותם סביב השולחן.

צבי אבינר-ופני: מה הדבר שאפשר להציע להם בהיעדרו של מלון דיפלומט כשהוא מפונה מיושביו.

טלי פלוסקוב: צבי, קודם כול תודה, ושוב אני חוזרת ואומרת שני דברים.

טלי פלוסקוב: העברת השגרירות האמריקאית לירושלים זאת משימה לאומית, וכולנו צריכים להיות שותפים כדי שזה יקרה וכמה שיותר מהר.

טלי פלוסקוב: ויחד עם זאת, ברור לנו שאסור להפקיר את אותם 300 איש שנשארים היום ללא הגנה וללא – עזבו, אנשים מתים בבית מקורונה, אפשר למות גם מהסיפור הזה, כי הלחץ שהם נמצאים בו לא פשוט.

טלי פלוסקוב: אני רוצה להגיד לכל השותפים שנמצאים היום בזום, אם הכנסת הייתה פועלת בשנה הזאת לא היינו מגיעים למצב כזה שמחר אנחנו צריכים לפנות מקום ואין לנו פתרון, כי בטח היינו מתערבים ובטח היינו איכשהו גורמים לכך שהדברים יתחילו לזוז יותר מהר, ואולי אפילו בלי הליכים משפטיים.

טלי פלוסקוב: בכל מקרה, צבי, תודה רבה לך.

טלי פלוסקוב: נראה אם נרצה לשמוע ממך עוד במהלך הדיון.

צבי אבינר-ופני: תודה.

טלי פלוסקוב: שנייה לפני שאני מתנתקת ממשרד החוץ, חברי הכנסת, אתם רוצים לשאול משהו את נציג משרד החוץ?

אנדרי קוז'ינוב: מבחינת מה שאתה יודע, מבחינת האמריקאים, באיזה תאריך הם צריכים להיכנס למבנה?

אנדרי קוז'ינוב: אני מבין שהתאריך הוא 30 ביוני.

צבי אבינר-ופני: לפי החוזה ב-1 ביולי הם אמורים לקחת בעלות על הבניין.

אנדרי קוז'ינוב: תודה.

טלי פלוסקוב: תודה.

טלי פלוסקוב: אלכס, יש לך שאלות?

אלכס קושניר: אחר כך אדבר.

טלי פלוסקוב: תודה.

טלי פלוסקוב: תודה, צבי.

טלי פלוסקוב: אני רוצה לשמוע את הדיירים.

טלי פלוסקוב: נדב ממשרד השיכון, תן לנו תמונת מצב מהצד שלכם.

נדב לחמן לזר: תודה.

נדב לחמן לזר: הזווית שלנו לנושא הזה היא רק בהקשר מסוים, וזה הנושא של הקמת מבנה בפסגת זאב שמיועד בסופו של דבר להיות אלטרנטיבה ליתר הדיירים כשהוא יתאכלס.

נדב לחמן לזר: אנחנו מקימים אותו במסגרת הסכם עם הסוכנות היהודית שבמסגרתו נבנים בתים בכל רחבי הארץ, שם אמור לקום מבנה.

טלי פלוסקוב: זה בשורת הפרויקטים שאתם מקימים בכל הארץ?

נדב לחמן לזר: זה עוד בדיונים כרגע עם ועדות התכנון, בין 240 ל-260 יחידות דיור.

נדב לחמן לזר: יש מגרש, התהליך התכנוני החל כבר.

נדב לחמן לזר: ב-11 במאי היה דיון בוועדה המחוזית, התוכנית אושרה להפקדה להתנגדויות.

נדב לחמן לזר: אושרה להפקדה בתנאים, ונמצאים עכשיו במילוי התנאים להפקדה.

נדב לחמן לזר: מבחינתנו המסלול – חתמנו שם על איזושהי תוספת להסכם לצורך זה, ואנחנו מתקדמים עם הקמת הבית הזה.

נדב לחמן לזר: אין לנו ממשק ישיר עם הדיירים במתחם דיפלומט עצמו.

טלי פלוסקוב: שאלה לי אליך, האם אתם מכירים בהתנגדות של הדיירים לעבור למקום הזה?

טלי פלוסקוב: מחשש לעבור למקום שלכאורה מסכן את חייהם?

טלי פלוסקוב: אני מדברת כרגע מבחינה ביטחונית.

טלי פלוסקוב: האם אתם מכירים תחושות של התושבים, של הדיירים?

נדב לחמן לזר: שוב, אין לנו קשר ישיר עם הדיירים שמנוהלים על ידי משרד הקליטה.

נדב לחמן לזר: אני גם לא חושב שזה יהיה נכון ליצור קשר גם מבחינת הדיירים עצמם, זה רק ייצור בלבול, אז אנחנו בהקשר הזה בעיקר קבלני ביצוע של הקמת הבניין.

נדב לחמן לזר: מבחינת האזור, בסופו של דבר בלי להיכנס לצד הסובייקטיבי, אני לא שופט ובטח שאין לי מה להגיד, גם לא הייתי בקשר ישיר איתם.

נדב לחמן לזר: אבל חשוב לי להגיד שבסופו של דבר המגרש הזה נמצא בין בנייני מגורים, זה לא שהוא נמצא באיזה מקום מבודד ונפרד, הוא בתוך רחוב קיים ומאוכלס.

נדב לחמן לזר: פסגת זאב היא שכונה בירושלים, מתגוררים בה היום דיירים, יש שם שכנים לבניין הזה.

נדב לחמן לזר: כך שבהקשר הזה לפחות בעיני התחושות הן יותר סובייקטיביות מאשר איזשהו סיכון אובייקטיבי.

נדב לחמן לזר: פסגת זאב לא יותר מסוכנת משכונות אחרות.

טלי פלוסקוב: מה הצפי מבחינת

טלי פלוסקוב: כם לסיום הבנייה?

טלי פלוסקוב: לאכלוס?

טלי פלוסקוב: נגיד את זה ככה.

טלי פלוסקוב: יש כאן גם נציגה של עיריית ירושלים שגם אשמע את דבריה.

טלי פלוסקוב: מבחינתכם, מה הצפי לאכלוס?

נדב לחמן לזר: מכיוון שמעורב פה גם הליך תכנוני אז קשה לשים לגמרי, אנחנו עוד לא בשלב שבו יש גאנט בנייה מדויק, אבל אמרנו בגדול את לוחות הזמנים גם לבית המשפט.

נדב לחמן לזר: הבנייה עצמה צפויה לארוך סדר גודל שלוש שנים.

נדב לחמן לזר: אנחנו מאוד מקווים להגיע תוך כמה חודשים לזה שתהיה תוכנית בתוקף, ואז היתר הבנייה אמור להיות מהיר יחסית, כי בעצם מתקדמים עם תכנון המבנה.

נדב לחמן לזר: יש כאן איזושהי אי-ודאות לגבי התהליך, כי אנחנו לא יכולים לתכנן את המבנה כשאנחנו עוד לא יודעים באופן סופי מה זכויות הבנייה שיינתנו, זה חלק מהדיון כרגע בתוך הוועדה המחוזית, אז אנחנו מנסים לקדם את התהליכים האלה במקביל.

נדב לחמן לזר: צריך להגיד שהם כל הזמן מתקדמים, יש שם גם סיוע של משרד ראש הממשלה ושל משרד הקליטה מול עיריית ירושלים, וגם העירייה עצמה רתומה לעזור בנושא הזה.

נדב לחמן לזר: וכאמור, אנחנו כבר בשלב יחסית מתקדם במחוזית.

טלי פלוסקוב: תודה רבה לך.

טלי פלוסקוב: יש שאלות למשרד השיכון?

טלי פלוסקוב: תודה רבה, נדב.

טלי פלוסקוב: איגור, תציג לנו בבקשה תמונת מצב.

איגור טרבלסקי: אבא ואימא שלי אולי הזוג המבוגר במלון דיפלומט.

איגור טרבלסקי: הדבר היחיד שאני יכול להגיד, אנחנו נגד המקום הזה שבחרו לבנייה בפינה של פסגת זאב.

איגור טרבלסקי: זה לא פסגת זאב האמיתית, זאת פינה רחוקה וקרובה רק לגדר, ורחוקה מתחבורה, מחנויות ומגנים שאפשר לטייל.

איגור טרבלסקי: זה כאילו לזרוק אותם לפח.

איגור טרבלסקי: אני מאוד מאוד מאוד מאוד אלף פעמים נגד המקום הזה.

טלי פלוסקוב: תודה רבה.

טלי פלוסקוב: איגור, תודה.

טלי פלוסקוב: מיכאל פלדמן (אומרת דברים בשפה הרוסית.

טלי פלוסקוב: ).

מיכאל פלדמן: (אומר דברים בשפה הרוסית.

מיכאל פלדמן: ).

טלי פלוסקוב: (מתרגמת את דבריו של מיכאל פלדמן) ב-20 ביוני מסתיים החוזה.

טלי פלוסקוב: לא יודעים מה יהיה אחרי התאריך הזה.

טלי פלוסקוב: איפה אנחנו נהיה, אין לנו שום מידע בנושא הזה.

טלי פלוסקוב: לאן יעבירו אותנו, לאיזה מקום, כי אנחנו כולנו מודאגים פה.

טלי פלוסקוב: תודה, מיכאל.

טלי פלוסקוב: אתן קודם כול לנציגת עיריית ירושלים, מי מכם מציג את הנושא?

טלי פלוסקוב: בבקשה.

שרון דינור: אני יכולה לספר לכם רק על התוכנית שמתקדמת.

שרון דינור: דברים אחרים הם לא תחת אחריותי.

טלי פלוסקוב: הבנו.

טלי פלוסקוב: אנחנו עושים דיון משולב פה, גם וגם וגם.

שרון דינור: אין בעיה.

שרון דינור: אני חושבת שהדבר האחרון ששמעתי כששאלת לגבי לוח הזמנים, אז כמו ששמעתם, הוגשה כבר בקשה, הבקשה מתקדמת, תכף אספר לכם קצת גם על הבקשה.

שרון דינור: הייתה החלטה להפקדה, עכשיו יפקידו את המסמכים.

שרון דינור: אחרי ההפקדה - - -

טלי פלוסקוב: יש התנגדויות?

שרון דינור: אחרי הפקדת התוכנית יגישו התנגדויות.

שרון דינור: כלומר, פרק הזמן של הגשת ההתנגדויות לא התחיל באופן רשמי.

שרון דינור: אנחנו יודעים כבר שיש התנגדויות מהשכונה.

שרון דינור: אני לא יודעת לגבי הדיירים עצמם, רק מה ששמעתי פה.

שרון דינור: הגיעו התנגדויות, יש תקופה של חודשיים להגיש.

שרון דינור: אחרי החודשיים האלה יהיה דיון, אחרי הדיון יהיו תיקונים לתוכנית.

שרון דינור: לוקח כמה חודשים, לא שנים, כי הדברים האלה מוגבלים גם בהתאם לחוק.

שרון דינור: סך הכול זמן שתוכנית צריכה להתקדם בסמכות מחוזית זה שנה וחצי.

טלי פלוסקוב: שנה וחצי זה רק בתוכניות, ועוד שלוש שנים בנייה.

שרון דינור: בגלל שיש פה עדיפות מאוד מאוד גדולה לפרויקט הזה אני מניחה שבחודשים הקרובים נראה את הסיום שלו בתוכניות.

שרון דינור: גם ההיתר תואם תב"ע.

טלי פלוסקוב: מה תעשי עם ההתנגדויות שיגיעו?

טלי פלוסקוב: איך אתם מתנהגים עם זה?

שרון דינור: אבחן אותן לגופו של עניין.

טלי פלוסקוב: זאת אומרת שיש מצב שתראי בהתנגדויות את ההיגיון ותגידי: המקום הזה לא מתאים?

טלי פלוסקוב: זו שאלה שאני שואלת עכשיו.

שרון דינור: התנגדויות שאומרות לי: קחי ימינה, שמאלה, וזה, בסדר.

שרון דינור: התנגדות שתגיד לי: המקום לא מתאים, תמצאי מקום אחר, אני אצטרך לעשות בחינה שוב, כי זה בעצם מה שאני עושה.

שרון דינור: ואני אגיד את מה שאני כבר יודעת להגיד – המקום הזה מבחינתי הוא מקום טוב.

שרון דינור: למה הוא מקום טוב?

שרון דינור: מדובר פה בשטח שבמצב הייעוד הנכנס – סליחה אם אני מדברת בשפה שאתם – תעצרו אותי אם לא.

טלי פלוסקוב: אנחנו מבינים אותה, זה בסדר.

שרון דינור: מדובר פה בתוכנית שהמצב המאושר שלה היא דיור עבור אוכלוסייה מבוגרת.

טלי פלוסקוב: ייעוד מתאים למקום הזה.

שרון דינור: הייעוד מתאים, אפילו לא שינינו את הייעוד.

שרון דינור: זאת אומרת שהוא תמיד היה ככה, זה לא שהוא הומצא לכבוד הדיירים של דיפלומט.

מרינה קונצביה: קרוב למחנה פליטים שועפט, מאוד מתאים.

מרינה קונצביה: ממש מתאים.

מרינה קונצביה: מתחת - - -

טלי פלוסקוב: מרינה, רגע, אני מבינה את עמדתך, תני לי לשמוע בבקשה.

טלי פלוסקוב: ותאמיני לי, אני אשאל את כל השאלות שאת רוצה לשאול.

שרון דינור: התוכנית מתאימה לנפח של הדיירים שרוצים לשכן פה, יש פה 300 יחידות דיור, יש פה 440% בנייה ותשע קומות.

שרון דינור: היא נמצאת בשכונת מגורים, ואנחנו עוד לא שולחים את המבוגרים כמו האסקימוסים לקרח.

שרון דינור: זאת אומרת שזה בסדר גמור, שזה משולב בשכונת מגורים.

שרון דינור: אגב, קיוויתי שתהיה פה האפשרות להראות למי שלא מכיר, אני לא יודעת כמה אתם מצויים, לפעמים אנחנו מדברים בוועדות האלה ולא רואים בעיניים.

טלי פלוסקוב: ראיתי את ההדמיה.

שרון דינור: ממש לא הדמיה.

טלי פלוסקוב: אלא מה?

שרון דינור: אם נפתח את ה-GIS, אירוני שהראיתי לכם, בואו נסתכל איפה דיפלומט ואיפה פסגת זאב.

טלי פלוסקוב: אז הצעתי כרגע למנהלת הוועדה לצאת לסיור.

שרון דינור: אפשר לצאת לסיור, אבל אני אפילו אומרת: בואו נסתכל על דיפלומט, אולי זה סיור אחר, הוא לא בדיוק בלב העיר, הוא לא.

טלי פלוסקוב: אבל הוא גם לא בגבול.

שרון דינור: הוא כמו כל העיר, יש פה שכונה שהיא קרובה - - -

מרינה קונצביה: הוא קרוב לשגרירות האמריקאית, וזה כבר - - -

שרון דינור: היא קרובה לצור באהר.

שרון דינור: יש פה שכונת מגורים גם בפסגת זאב, היא לא מנותקת, יש פה קו רכבת מאוד מאוד קרוב.

שרון דינור: אני מניחה שלאנשים מבוגרים אני לא יכולה להגיד שזה מרחק הליכה, אבל אני מניחה שיכולים לארגן שאטלים, זה באמת עניין של דקות ספורות.

שרון דינור: על דיפלומט את לא יכולה להגיד את זה, הוא מנותק.

שרון דינור: דיפלומט באמת מנותק.

טלי פלוסקוב: בסדר, אנחנו צריכים לדאוג למקומות יותר טובים, ולא פחות טובים.

שרון דינור: אז אני אומרת שמבחינת תחבורה ציבורית, למשל, עבור מי שירצה לבקר פה, באמת לגמרי לא מנותק, מאוד מאוד קרוב.

שרון דינור: לא חייבים רכב פרטי בשביל זה, למשל.

טלי פלוסקוב: אבל הם מודאגים מהמצב הביטחוני.

שרון דינור: המצב הביטחוני, אם תפתחי את ה-GIS, אותה תמונה, אפשר לגעת באצבע.

טלי פלוסקוב: איזו מפה הייתה לי עכשיו על המסך?

טלי פלוסקוב: מה זה היה?

שרון דינור: היית רואה שיש פה שכונה של וילות מדורגות עם בריכות שחייה.

טלי פלוסקוב: הנה, מה אני רואה פה על המפה?

טלי פלוסקוב: תראו לי.

טלי פלוסקוב: או, יופי, מצוין, אתם באתר של עיריית ירושלים לדעתי.

טלי פלוסקוב: אתם יכולים להתקרב קצת, אפילו עוד קצת אם את יכולה להתקרב.

טלי פלוסקוב: כל הבתים המדורגים מימין ומשמאל למגרש, המגרש תחום בקו כחול, אפילו התמונה הזאת לא מעודכנת, אצלי במשרד יש GIS מהשנה.

טלי פלוסקוב: מרינה, אנחנו בדיוק רואים את המפה של העיר.

נדב לחמן לזר: זה מאצלי, זה מה שיש במשרד השיכון.

שרון דינור: מה שרציתי להגיד לכם, שיש פה באזור מימין ומשמאל, הבנייה היא בנייה מדורגת.

שרון דינור: זה לא וילות כי יש פה יותר מיחידה אחת, אבל כמעט וילות, בתים צמודי קרקע, יש להם גינות.

שרון דינור: זה לא נכס זול.

טלי פלוסקוב: איפה קיר ההפרדה שמפחיד את האנשים?

שרון דינור: אם תיקחו קצת זום out אז נראה.

טלי פלוסקוב: מה שאני רואה פה בצד בפינה השמאלית למטה?

שרון דינור: לא.

שרון דינור: תיקחי עוד.

אלכס קושניר: אחרי הוואדי.

שרון דינור: תיקחי עוד זום out.

שרון דינור: מה שאת רואה זה לא, זאת שכונה, עדיין חלק של תושבים יהודים.

שרון דינור: הנה, החלק הדרומי שאת רואה מין עיגול כזה, זה צהוב, שהחץ יהיה יותר נמוך, הנה, כאן.

שרון דינור: אני לא אומרת שזה לא קרוב.

שרון דינור: חברים, זאת ירושלים, זה המצב, אנחנו חיים אחד עם השני, אחד ליד השני.

טלי פלוסקוב: ולא מצאתם מקום יותר - - -

שרון דינור: לא מצאנו.

שרון דינור: אגב, אני אומרת, בבקשה, תהיו אופרטיביים, תציעו לי מקום.

שרון דינור: מה פספסתי?

שרון דינור: איפה יש מקום יותר טוב?

שרון דינור: אני צריכה מקום גדול, מקום שמתאים.

שרון דינור: אם יש הצעה יותר טובה לא נפסול אותה על הסף.

שרון דינור: לא מצאנו, אז בבקשה.

טלי פלוסקוב: אנחנו זה עיריית ירושלים?

שרון דינור: אנחנו עיריית ירושלים, כן.

טלי פלוסקוב: כנראה שאני אשב על תוכנית ירושלים גם לחפש את המקום.

אלנה ז'רובסקי: אני יכולה להוסיף כמה דברים?

טלי פלוסקוב: כן, בוודאי.

אלנה ז'רובסקי: בחורה שעובדת שם אמרה שבדיפלומט גרים 307 אנשים בדיוק.

אלנה ז'רובסקי: אני בקשר איתם, אני מכירה כל אחד, מכירה את הילדים שלהם, את הנכדים שלהם, כל זמן הקורונה הייתי איתם.

אלנה ז'רובסקי: אני יודעת בדיוק מה הולך שם, ואני יודעת בדיוק מי נגד ומי בעד.

אלנה ז'רובסקי: קיבלתי עכשיו מכתב, יש פה כמה אנשים שמחממים את הסיפור.

אלנה ז'רובסקי: בסדר, זה פוליטיקה, אני לא רוצה להיכנס לזה.

טלי פלוסקוב: לא נכנסים לזה.

טלי פלוסקוב: שמעתי שני אנשים פה, אני רוצה להבין מה קורה.

אלנה ז'רובסקי: חברה שלי קנתה שם דירה ממש ביוספטל, שילמה 2 מיליון שקל, ממש קרוב.

טלי פלוסקוב: דירה?

אלנה ז'רובסקי: דירה.

אלנה ז'רובסקי: ואז אמרתי לה, את יודעת, הם נגד, הם לא רוצים.

אלנה ז'רובסקי: היא אמרה: מה?

אלנה ז'רובסקי: אני מוכנה להחליף איתם מקום.

טלי פלוסקוב: למה הם מתנגדים?

אלנה ז'רובסקי: שאלתי את אירנה, אם הבית של דיפלומט, מי מתנגד שם?

אלנה ז'רובסקי: היא אמרה שיש כמה אנשים שחלק מהם בכלל לא יודעים שיש מכתב של מתנגדים.

אלנה ז'רובסקי: פלדמן היום בבוקר דיבר ברקע, שמעתי אותו, הוא אמר שהם שלחו מכתבים מכל העולם, משום משרד הם לא קיבלו תשובה.

טלי פלוסקוב: מכתב על מה?

אלנה ז'רובסקי: שהם נגד.

אלנה ז'רובסקי: מיהם?

אלנה ז'רובסקי: שלושה אנשים.

טלי פלוסקוב: שהם מתנגדים.

טלי פלוסקוב: מפלדמן שהיה איתנו על הקו.

אלנה ז'רובסקי: מיהם?

אלנה ז'רובסקי: שלושה אנשים.

שלומית אבינח: מתוך 307 רק שלושה מתנגדים למעבר?

שלומית אבינח: מה את אומרת?

אלנה ז'רובסקי: אני רק אומרת שכל אחד שכתב שם, שחתם שם, יש 20 אחורה.

אלנה ז'רובסקי: לא יודעת, אם הם רוצים משהו כל אחד מגיע וחותם.

אלנה ז'רובסקי: קיבלתי עשרות תלונות על כל מיני דברים.

טלי פלוסקוב: בעצם את תוהה כרגע שהחתימות שיש על המסמך הן לא באמת?

אלנה ז'רובסקי: הן באמת, אבל כמה?

אלנה ז'רובסקי: יש 307, חלק מהם בכלל לא יודעים על הדבר הזה, חלק לא חתמו.

טלי פלוסקוב: על זה שיש מתנגדים או על זה שבונים במקום אחר?

אלנה ז'רובסקי: רק שני אנשים היו שם במקום מדיפלומט, והם מתחילים עכשיו את כל הסיפור נגד.

אלנה ז'רובסקי: רוב האנשים מסכימים עם המקום הזה.

אלנה ז'רובסקי: אני עוד פעם אומרת, לרוב יש שם שכנים וחברים, כי אנחנו יודעים שפסגת זאב זה מקום הכי רוסי שאפשר.

אלנה ז'רובסקי: עוד פעם, אם תלכו לשם לדיפלומט, תעשו שם את הישיבה, תבדקו, תראו שמתוך 307 אולי 20 יהיו נגד, לא יותר.

שלומית אבינח: נגד המעבר למקום אחר?

שלומית אבינח: תדברי לפרוטוקול.

אלנה ז'רובסקי: למעבר לפסגת זאב.

אלנה ז'רובסקי: לא מדברים על מעבר.

שלומית אבינח: מעבר למקום החדש.

אלנה ז'רובסקי: כולם נגד מעבר בכלל, אבל אנחנו ריאליים, אוקיי?

אלנה ז'רובסקי: הם לא יכולים להישאר שם.

אלנה ז'רובסקי: בטח שהם לא רוצים, אבל מה שאמרתי להם, עוד כמה שנים בטוח הם יהיו שם, לא יודעת, לא רואה פתרון אחר.

אלנה ז'רובסקי: וזה טוב להם.

טלי פלוסקוב: נשמע עכשיו גם את התחזית של משרד הקליטה.

אלנה ז'רובסקי: כל יום שהם נמצאים שם זה טוב להם, זה משפחה.

אלנה ז'רובסקי: הכי חשוב להם שכל המשפחה הזאת תעבור למקום ביחד.

אלנה ז'רובסקי: הכי גרוע שיחלקו אותם למקומות.

אלנה ז'רובסקי: חלק מהם שחתמו שהם נגד הם רוצים דווקא לעבור מלון חן.

אלנה ז'רובסקי: טלי, אני חושבת שכדאי לך ללכת לשם, אני מוכנה אפילו להצטרף, ולבדוק עם כל אחד.

אלנה ז'רובסקי: זאת לא בעיה לבדוק עם כל אחד, מי כן, מי נגד, בסדר?

טלי פלוסקוב: נעשה את זה.

טלי פלוסקוב: אני רק רוצה להגיד לפני שאני נותנת גם לך, מנכ"ל משרד הקליטה.

טלי פלוסקוב: אני מחזיקה ביד מכתב בשפה הרוסית, אנסה לעבור ולהגיד, ויש פה 17 חתימות.

טלי פלוסקוב: 17 אנשים חתומים על המכתב הזה.

טלי פלוסקוב: עוד פעם, אני מבינה מה שאת אומרת.

אלנה ז'רובסקי: 17.

טלי פלוסקוב: הבנתי את הקו שלך, הכול בסדר.

טלי פלוסקוב: מנכ"ל משרד הקליטה, חביב.

חביב קצב: את חלק גדול מהדוברים לא שמעתי.

חביב קצב: אני לרשותך, בבקשה.

טלי פלוסקוב: אני מעבירה לך את האווירה שיש פה בכמה מילים, ואשמח להתייחסות שלך.

טלי פלוסקוב: במקבץ, כמו שהבנו, במקום, במלון דיפלומט מתגוררים כרגע 307 דיירים.

טלי פלוסקוב: אנשים לא יודעים מה קורה אחרי 20 בחודש.

טלי פלוסקוב: החוזה שלהם יסתיים ב-20 בחודש.

טלי פלוסקוב: שמענו את הנציגים של משרד החוץ שאומרים לנו שיש התחייבות לאמריקאים להעביר את המבנה, ואין לו פתרון כרגע, הוא לא רואה פתרון מה אנחנו עושים עם האמריקאים, כי הם מתעקשים.

טלי פלוסקוב: ב-1 ביולי הם צריכים להיכנס למבנה.

טלי פלוסקוב: הנושא השני שעלה פה, שפחות שייך לך, אבל בכל אופן, על כך שכרגע מקדמים תוכנית בנייה של מקום חדש בפסגת זאב.

טלי פלוסקוב: למיקום של הבנייה יש סוג של התנגדויות גם של הדיירים וגם של תושבי האזור.

טלי פלוסקוב: אני מבינה שתהליך התכנון ייקח לפחות שנה אם לא שנה וחצי, לפי מה שהבנתי, עם כל ההשתדלות של עיריית ירושלים לקדם כמה שיותר מהר את הדברים.

טלי פלוסקוב: וכשלוש שנים, זה מה שהבנתי ממשרד השיכון, ייקח תהליך של בנייה.

טלי פלוסקוב: זה אומר שבמקרה הטוב 4.5 שנים האנשים האלה יהיו ללא פתרון.

טלי פלוסקוב: בכמה מלים העברתי לך את מה שהיה עד עכשיו.

טלי פלוסקוב: אנחנו גם יודעים על תהליך משפטי שמתנהל.

טלי פלוסקוב: נציג משרד החוץ אמר שיש נכונות של האמריקאים לנהל משא ומתן מול משרד הקליטה.

טלי פלוסקוב: אותי מדאיג דבר אחד, שהאנשים האלה לא יודעים מה קורה להם ב-21 ביוני.

טלי פלוסקוב: זה אחד.

טלי פלוסקוב: אני חייבת לציין שדיברתי עם שרת העלייה והקליטה פנינה תמנו שטה שאמרה לי שהיא תהיה מגן לאנשים האלה ואף אחד לא יפגע בהם.

טלי פלוסקוב: אני בטוחה שגם עמדתך כזו, שגם אתה לא רוצה לפגוע באנשים שגרים שם, שחס וחלילה הם לא ייפגעו.

טלי פלוסקוב: אדוני המנכ"ל, אני רוצה שתשתף אותנו בדברים שאתה יכול לשתף.

טלי פלוסקוב: אני מבינה שיש תהליך משפטי, לא את הכול אתה יכול לחשוף פה בוועדה, אבל תשתף אותנו במה שקורה, ואיך אנחנו מוסרים לאנשים האלה – מבוגרים, ניצולי שואה, נכי מלחמת העולם השנייה, וטרנים ממלחמת העולם השנייה, כל בן אדם זה אגדה – איך אנחנו מרגיעים אותם ונותנים להם תחושה שיש מי שדואג להם, ושאף אחד לא יזרוק אותם החוצה?

חביב קצב: שלום לכולם, אחלק את דבריי לשני חלקים.

חביב קצב: אחד בנושא העולים, שתיים בנושא של אתר הבנייה החלופי.

חביב קצב: בנושא העולים דבר מאוד פשוט, כפי שאמרת, גברתי, שרת העלייה והקליטה כבר הודיעה למי שהיא צריכה להודיע שאנחנו בשום פנים ואופן לא מפנים את העולים, העולים ממשיכים להיות במקום, העולים לא יפונו משם.

חביב קצב: ואני חוזר ואני אומר עוד פעם לטובת כל השומעים אותי, העולים לא יפונו משם.

חביב קצב: הם יפונו מתי שהאתר החלופי בפסגת זאב יהיה מוכן לאכלוס.

טלי פלוסקוב: ומה עם צו הפינוי שיפנו אותם?

חביב קצב: דרך אגב, אנחנו לא מדברים רק על פסגת זאב, אנחנו מדברים גם על חלק מהם שיש להם דירות בבנייה בסיום, שמחכים לקבלת טופס 4 מעיריית ירושלים.

חביב קצב: ואני אשמח מאוד אם נציגי עיריית ירושלים שנמצאים פה יזרזו קבלת טופס 4 לתוספת הדירות למקבץ חן בירושלים.

חביב קצב: יש כ-55 יחידות דיור שצריכות להתקבל שם.

טלי פלוסקוב: מצוין.

חביב קצב: ואז מה שנותר, כ-240 איש שנשארו ללא פתרון שמתגוררים במקבץ דיפלומט יחכו במקבץ, יחכו במקום.

חביב קצב: לא מעניין אותם המשא ומתן שאנחנו מנהלים עם האמריקאים, לא מעניין אותם המשא ומתן שאנחנו מנהלים ביחד גם עם החברה וביחד עם האמריקאים.

חביב קצב: הם יישארו במקום, אף אחד לא יפנה אותם, הם ימשיכו לגור שם.

חביב קצב: במקביל אנחנו ממשיכים לנהל משא ומתן שלנו ביחד ללא קשר אליהם, הם לא יפונו משם, ללא קשר אליהם, עם האמריקאים ועם החברה שאנחנו שוכרים ממנה את המקום.

חביב קצב: אני חוזר ואומר, גם שרת העלייה והקליטה הודיעה זאת לכל מי שצריך להודיע לו, את המשפט הזה בתוך הממשלה, ואמרה להם שפשוט מאוד אף עולה לא יפונה משם.

חביב קצב: זה דבר אחד.

חביב קצב: דבר שני בנושא המקום החלופי.

חביב קצב: אנחנו בפסגת זאב יודעים גם לפני שנה כשהתחלנו, כשהנושא התחיל להבשיל, כולנו יודעים שאנחנו מדברים על בין שלוש לארבע שנים עד שהמקום יהיה מוכן.

חביב קצב: אני אשמח מאוד שגורמי התכנון בעיריית ירושלים וכולם יסייעו גם למשרד השיכון וגם לחברת "עמיגור", בטח לסוכנות היהודית, שיאפשרו להם לקדם את הבנייה.

חביב קצב: אם כולם יסייעו, תוך שלוש עד שלוש וחצי שנים המקום יהיה מוכן, יהיה מקום לתפארת עם ישראל.

חביב קצב: העולים מאוד מאוד ייהנו לעבור לשם וייהנו לגור במקום.

חביב קצב: אז אם אני מסכם את דבריי, אני חוזר ואומר בפעם הרביעית, אף עולה לא יפונה.

חביב קצב: נודיע זאת לעולים.

חביב קצב: העולים ימשיכו להיות במקום.

חביב קצב: אנחנו נמשיך את העבודה שלנו, את מה שאנחנו צריכים לעבוד מול האמריקאים, מול החברה, מול בתי משפט, כל מה שצריכים.

חביב קצב: העולים ימשיכו להיות במקום.

חביב קצב: תודה רבה.

טלי פלוסקוב: תודה, אדוני המנכ"ל.

טלי פלוסקוב: אני אתן לחברי הכנסת לשאול כמה שאלות, ואחר כך אני אמשיך.

טלי פלוסקוב: בבקשה, אנדרי קוז'ינוב.

אנדרי קוז'ינוב: אדוני, רק על זה שאתם לא הולכים לפנות את הקשישים האלה.

אנדרי קוז'ינוב: אתה אומר שאף אחד לא יפונה עד שהתהליך יסתיים, אבל אז השאלה הטכנית היא מדוע לא מאריכים להם את החוזה באופן רשמי?

אנדרי קוז'ינוב: זה עניין של ודאות.

אנדרי קוז'ינוב: על זה הם מתלוננים למעשה, שהם לא מיודעים, ולא מאריכים להם את החוזה.

אנדרי קוז'ינוב: ומכיוון שיש פה גם תהליך מאוד מורכב, גם מול האמריקאים, גם מול העולים, גם מול המלון, ותהליך פינוי, כרגע לצורך העניין יש מלונות, אני מבין שאנחנו צריכים למצוא פתרון מיידי.

אנדרי קוז'ינוב: כי גם היו לחצים - - -

אלכס קושניר: אתה לא צריך את הפתרון הזה, אל תזיז אותם.

טלי פלוסקוב: הם לא יוצאים.

טלי פלוסקוב: אני חייבת להגיד עכשיו, ואני רוצה שכולם ישמעו את זה וכולם ידעו את זה.

אנדרי קוז'ינוב: הפתרון המיידי זה לא להזיז, זה פתרון מיידי כלשהו, לפחות שיעבירו חוזה.

טלי פלוסקוב: מבחינתו חתימה על החוזה זה גם פתרון.

אלכס קושניר: בסדר.

טלי פלוסקוב: אבל מה שאני אומרת עכשיו, ואני בטוחה שיצטרפו אליי כל הח"כים שנמצאים פה וגם מי שלא נמצא פה, אנחנו נעצור את הפינוי בגופנו, שיהיה ברור.

טלי פלוסקוב: נהיה שם עם האנשים.

טלי פלוסקוב: האמריקאים מאוד יקרים לנו והם חברים שלנו, ואנחנו נפתח את מערכת היחסים בכל האפשרויות, אבל לא על חשבון האנשים האלה.

טלי פלוסקוב: אם עשינו טעות, אנחנו כמדינה, והתחייבנו, אז כנראה שנצטרך להוציא כסף ולפתור את הבעיה של האמריקאים בכסף.

טלי פלוסקוב: ברור לכולם שאף אחד מאיתנו לא ייתן לפגוע באנשים האלה.

טלי פלוסקוב: ואם נצטרך לשבת ולהישאר שם עם האנשים האלה יום ולילה כדי שלא יגעו בהם – אבל אני שמחה על עמדת המשרד, והיא בעצם רק מחזקת את תחושותיי שלא יפגעו באנשים האלה, ועל כך כמובן אתם מבורכים.

טלי פלוסקוב: שיהיה ברור, האמריקאים חשובים אבל האנשים האלה חשובים יותר.

טלי פלוסקוב: זאת התחושה שלי, זה מה שאני אומרת כאן, ואנחנו לא ניתן לפנות אותם.

טלי פלוסקוב: ואם המדינה תצטרך להוציא כסף ולשכור מקום לאמריקאים שיעלה כמה מיליונים, כנראה שזה מה שנצטרך לעשות.

טלי פלוסקוב: אבל באנשים האלה לא ניתן לפגוע.

טלי פלוסקוב: חבר הכנסת אלכס קושניר, רצית להגיד משהו בבקשה?

אלכס קושניר: קודם כול שמחתי לשמוע את חביב, כי עבדתי איתו כמה שנים ביחד, ואני מאוד שמח שעמדת המשרד לא השתנתה מאז שלפחות אני מכיר את המשרד עוד מהתקופה של סופה לנדבר, כשאז ב-2014 נדמה לי שהיא אמרה שאף עולה לא יפונה, וכך היה.

אלכס קושניר: אני מכיר תהליכים, הכרתי אותם עד נכון ללפני שנתיים כשעבדתי במשרד.

אלכס קושניר: אני יכול להגיד לך שהתהליכים שם באמת מאוד מאוד מורכבים.

אלכס קושניר: קל מאוד להגיד: טוב, בואו תביאו קרקע חלופית.

אלכס קושניר: לפי מה שאני זוכר אז היו שתי אלטרנטיבות.

אלכס קושניר: אחת הייתה עם היתר בנייה, כמו שנציגת עיריית ירושלים אמרה עכשיו, שהיא גם נמצאת בתוך שכונת מגורים בסופו של דבר.

אלכס קושניר: ואחת הייתה ללא היתר בנייה, מה שהיה מאריך עוד יותר את כל התהליכים.

אלכס קושניר: ועוד פעם, אם יש אלטרנטיבה טובה יותר אז כמובן שאנחנו בעד, אבל אני רגיל לבחור בין חלופות קיימות.

אלכס קושניר: ואני מאוד מתחבר למה שאמרת, שאם צריך אז נגן עם גופנו כדי שהקשישים האלה לא יפונה לשום מקום.

אלכס קושניר: ופה באמת אני פונה לכל הפעילים שמגיעים למלון דיפלומט ומדברים עם הקשישים האלה, חבר'ה, תרגיעו.

אלכס קושניר: תרגיעו.

אלכס קושניר: התפקיד שלנו זה לייצר להם את הוודאות, לתת להם את הרוגע ואת השקט, כי אנחנו יודעים בני כמה הם, ואנחנו יודעים שכל תזוזה או כל תסיסה בפנים משפיעה בסוף על הבריאות שלהם.

אלכס קושניר: אז בואו נמצא מקום אחר לעשות פוליטיקה, לא חסר.

אלכס קושניר: פה אני חושב שיש תמימות דעים גם בקואליציה וגם באופוזיציה, כולם ביחד מבינים שהמקום הזה חייב להישאר, שהקשישים במקום הזה יישארו עד שיימצא פתרון אחר, זה דבר אחד.

אלכס קושניר: ודבר שני, תפקידנו, של כל המערכת, גם חברי כנסת וגם הממשלה וגם עיריית ירושלים, כולם ביחד, זה לייצר ודאות.

אלכס קושניר: ואני בטוח שבסופו של דבר נעשה את זה, אבל אל תתסיסו את השטח.

אלכס קושניר: זה בסופו של דבר פוגע אך ורק בקשישים ולא באף אחד אחר.

טלי פלוסקוב: תודה רבה.

טלי פלוסקוב: אני באמת מרגישה שכולם מסכימים.

חביב קצב: אני יכול להתייחס, גברתי היושבת-ראש?

טלי פלוסקוב: כן, בבקשה, כמובן, אדוני המנכ"ל, אתה תמיד.

חביב קצב: יופי.

חביב קצב: ברשותך, קודם כול, אלכס, תודה רבה.

חביב קצב: ממש, הוא דייק בדברים שנעשו ובדברים שאנחנו רוצים לעשות.

חביב קצב: אני חוזר ואומר, ננהל עם האמריקאים ועם החברה את כל מה שצריך, נעשה את העבודה שלנו.

חביב קצב: נדע מה לעשות, זה לא קשור לקשישים, הם לא קשורים לנושא הזה, הם ימשיכו לגור במקום.

חביב קצב: נגיע איתם להודעה לאחר שנסיים את כל ההליכים הפורמליים, ייחתם איתם חוזה כמו שצריך, אף אחד לא יפנה אותם, עם חוזה ובלי חוזה.

טלי פלוסקוב: פה חשוב לי להבין, מה זה - - -

חביב קצב: אנחנו גם מודיעים את זה עכשיו לקשישים, מודיעים גם לכם, אתם חברי כנסת, וגברתי היושבת-ראש, אני חייב להגיד לך שאני גם שומע אותך ואני אפילו מזדהה לגמרי, ולא רק שאני מזדהה, גם שרת העלייה והקליטה מזדהה, והיא אמרה את זה באופן הברור ביותר, ושמעת את זה ממנה, הקשישים לא יפונה.

חביב קצב: אי-אפשר להעביר קשיש מפתרון לפתרון, מדובר באנשים מבוגרים, אי-אפשר לקחת אותם עכשיו כך שחודשיים הם יהיו פה ובעוד חודשיים הם יהיו במקום אחר ובעוד חצי שנה הם יהיו במקום אחר.

חביב קצב: הם יישארו במקום.

חביב קצב: אבל תפקידנו במקביל לעשות את הכול, את הכול, כל המערכות ביחד על מנת לזרז את סיום הבנייה בפסגת זאב.

חביב קצב: זאת נקודה מאוד מאוד חשובה.

חביב קצב: ואז האנשים המבוגרים האלה יגיעו למקום מכובד, מסודר, ובו שירגישו טוב, ויחיו את חייהם עד 120 בריאים במקום מסודר וטוב.

חביב קצב: תודה.

טלי פלוסקוב: תודה, אדוני המנכ"ל.

טלי פלוסקוב: רק שאלה אחת קטנה.

טלי פלוסקוב: אמרת בעצם שאחרי סגירת דברים קטנים אנחנו נודיע על הארכת חוזה.

טלי פלוסקוב: יש לך פחות או יותר הערכת זמן?

טלי פלוסקוב: ומה זה הדברים הקטנים שתסגרו?

חביב קצב: אנחנו כבר, גברתי, מודיעים לעולים שהם לא יפונו.

חביב קצב: ואני מניח שהחוזה הפורמלי יהיה בתוך חודש פלוס-מינוס.

טלי פלוסקוב: איך אתם מודיעים?

אלכס קושניר: כלומר, חודש הם בלי מעמד - - -

חביב קצב: יש לנו קשר עם העולים, יש לנו עובדים שעובדים במקום.

טלי פלוסקוב: נציגה שם.

חביב קצב: יש לנו עובדים שעובדים במקום מטעמנו, שמועסקים על ידי עיריית ירושלים, אבל אנחנו משלמים להם את המשכורת.

חביב קצב: נודיע להם.

חביב קצב: יש להם עובדים סוציאליים במקום, ונודיע לכולם, נודיע לעולים שהם יישארו במקום.

חביב קצב: חוזה פורמלי, אני מניח שחודש פלוס-מינוס ייחתם בהסכמה, וזה הליך פורמלי לחלוטין, גברתי.

אנדרי קוז'ינוב: זה אומר שחודש הם בלי חוזה.

טלי פלוסקוב: הבנתי.

טלי פלוסקוב: קודם כול תודה, אדוני המנכ"ל.

טלי פלוסקוב: קצת הרגעת אותי, אני חייבת להגיד לך.

טלי פלוסקוב: בעצם מה שאני מבינה עכשיו מהדיון, אתם כבר מודיעים בעל-פה בשלב זה מטעם משרד הקליטה, העובדת של המקום, אם בית כנראה, כן?

חביב קצב: כן.

טלי פלוסקוב: מודיעה לאנשים שהחוזים יוארכו.

טלי פלוסקוב: זה אחד.

חביב קצב: שהם לא יפונו.

טלי פלוסקוב: הם לא יפונו.

טלי פלוסקוב: זה אותו דבר בעיני.

מרינה קונצביה: אבל הם צריכים לקבל מכתב על זה.

טלי פלוסקוב: זה בדיוק מה שאני אומרת.

טלי פלוסקוב: האם יש בכוונת

טלי פלוסקוב: כם לתת להם סוג של מכתב על כך - - -

שלומית אבינח: התחייבות.

טלי פלוסקוב: לא.

טלי פלוסקוב: הוא אומר שהם יוכלו להחתים על חוזה הארכה תוך חודש-חודש וחצי.

שלומית אבינח: זה אי-ודאות.

טלי פלוסקוב: האם אתם יכולים, חוץ מההבטחה והשיחה הנעימה, אני מקווה, מאם הבית לדייר, להוציא איזשהו מכתב מטעם המשרד, מטעם השרה, להגיד: אתה נמצא פה ואנחנו דואגים לך ואין לך מה לדאוג, ואנחנו פה פועלים למענך?

חביב קצב: נבדוק מה שאמרת, אבל נדאג שכל עולה ידע שהוא לא יפונה, לא משנה אם בכתב או לא בכתב.

טלי פלוסקוב: ברשותכם, יש מישהו שרוצה להוסיף?

טלי פלוסקוב: בבקשה.

אלנה ז'רובסקי: אני היום בשש וחצי בערב יוצאת ל"רדיו רקע" להגיד כמה מילים בלי פרטים, בלי להיכנס לפרטים, אבל אני קצת ארגיע אותם, בסדר?

טלי פלוסקוב: יש לנו את משרד ראש הממשלה בזום.

טלי פלוסקוב: שלום, כבוד הוא לנו, שמעת את הדיון, בעיני מאוד מעניין.

טלי פלוסקוב: שמעת את עמדתנו בנושא של השגרירות האמריקאית, שזה מאוד חשוב לנו, אבל בטח שמעת גם את עמדתנו בנושא של 300 קשישים שמתגוררים במקום, שאין בכוונתנו לתת לאף אחד לפגוע בהם.

טלי פלוסקוב: כמשרד ראש הממשלה איפה עמדתכם ואיך אתם עוזרים לנו לא לפגוע באנשים האלה?

רון מרגלית: דבר ראשון, משרד ראש הממשלה עושה הכול על מנת שלא לעכב את העברת השגרירות האמריקאית לירושלים.

רון מרגלית: לא ארחיב יותר ממה שצבי ממשרד החוץ ציין, הוא ציין בהרחבה את הסוגיות.

רון מרגלית: כל הגורמים שמעורבים בוחנים את כל האפשרויות כדי לתת את הפתרונות.

רון מרגלית: משרד ראש הממשלה ככל שהוא יידרש ימשיך ויסייע בנושא הזה.

אלכס קושניר: זהו?

אנדרי קוז'ינוב: זהו?

אנדרי קוז'ינוב: משהו קונקרטי אם אפשר.

טלי פלוסקוב: האמת, אני חושבת שאם ראש הממשלה ידע ויכיר את הנושא ויבין במי הפגיעה גם הוא יעמוד להגנתם של הקשישים.

טלי פלוסקוב: אבל, שוב, אני מבינה את הרגישות גם מבחינת השותפים האמריקאים שלנו, גם מבחינת הניהול בבית משפט, אני רק רוצה שגם לכם יהיה ברור דבר אחד, ובטח שמעת את זה, אני חוזרת על המשפט שבעיני הוא הכי חשוב מכאן – אנחנו הח"כים לא ניתן לפנות את האנשים האלה.

טלי פלוסקוב: תיקחו את זה בחשבון.

טלי פלוסקוב: אם אתם צריכים להכין סכומי כסף כדי לפתור את הסוגיה מול האמריקאים, אז תחפשו כבר את הסכומים האלה, כי אנחנו לא ניתן לפגוע באנשים האלה.

אלכס קושניר: אני יכול לומר מילה אחת?

טלי פלוסקוב: תבדקו אם יש עוד מישהו בזום שרוצה לדבר.

טלי פלוסקוב: חבר הכנסת אלכס קושניר רצה להוסיף משהו.

אלכס קושניר: רון, התחלת לומר את המשפט וחשבתי שתיקח אותו לכיוון אחר, אבל לקחת אותו לכיוון מדאיג.

אלכס קושניר: אמרת שתעשו הכול כדי שתקום שגרירות אמריקאית בירושלים, והייתי בטוח שתגיד: אנחנו נעשה הכול כדי שהקשישים יקבלו פתרון.

אלכס קושניר: אז תראו שכשאתם עושים הכול כדי שתקום השגרירות אתם לא פוגעים בקשישים.

אלכס קושניר: כי כמו שטלי אמרה, תאמין לי, יש לי כבר את השרשראות באוטו, ואם צריך אז נקשור את עצמנו לגדר שם, ואתם לא תצליחו לפנות אותם.

טלי פלוסקוב: ויש לנו שרשראות חזקות.

טלי פלוסקוב: אני מבינה שהמסר מכאן ברור.

טלי פלוסקוב: אסור לנו לפגוע באנשים האלה, מגיע להם כבוד, מגיעים להם דברים בסיסיים, וגם אם אנחנו צריכים לפתור סוגיות מדיניות ברמה הכי גבוהה זה לא צריך להיות על חשבון האנשים האלה.

טלי פלוסקוב: נקודה.

טלי פלוסקוב: והשרשראות מוכנות, נכון?

טלי פלוסקוב: יש עוד מישהו בזום שרוצה להתייחס?

טלי פלוסקוב: לא.

טלי פלוסקוב: נראה לי שנגענו בכולם.

טלי פלוסקוב: רבותיי, ברשותכם, אנסה לסכם את הדיון.

טלי פלוסקוב: אחד, תודה לשותפים.

טלי פלוסקוב: חשוב מאוד שהדיון מתנהל פה בשיתוף פעולה גם קואליציה, גם אופוזיציה, אבל יש לנו עניין משותף, זה באמת להגן על האנשים האלה.

טלי פלוסקוב: הוועדה תקיים סיור.

טלי פלוסקוב: בעצם הסיור יהיה כפול בעיני, מצד אחד נלך לדיפלומט כדי לשמוע את האנשים, וכמובן שחברי הוועדה מוזמנים, ונצא לשטח כדי להבין איפה המקום המיועד הזה.

טלי פלוסקוב: אולי קודם לשטח ואחר כך לאנשים, כדי שאם יהיה לי מסר להרגיע את האנשים שזה מקום באמת לא מסוכן וכן הלאה, שאני כבר אוכל לעשות את זה.

טלי פלוסקוב: זה אחד.

אלנה ז'רובסקי: רק תזמינו את אנשי המקצוע לסיור.

שלומית אבינח: זה סיור ועדה עם פרוטוקול והכול.

טלי פלוסקוב: ברור, בוודאי, זה יהיה כמו דיון בוועדה, רק שהוא יהיה בחוץ.

טלי פלוסקוב: שתיים, אני מבינה שהדיירים מאוד חוששים מהמעבר למקום החדש, חלק מהם, כמו שהבנתי כרגע מהנציגים של המשרד ומיועצת ראש העיר, וכל הכבוד על הליווי האישי, זה גם כן בעיני לא מובן מאליו.

טלי פלוסקוב: אני חוזרת שוב למנכ"ל משרד הקליטה, תמצאו כמה שיותר את הדרך להרגיע את האנשים, להוציא להם סוג של מכתב, אפילו תראו להם שהשרה באמת נלחמת והיא קיבלה החלטה כזאת.

טלי פלוסקוב: תוציאו מכתב בחתימתה של השרה שהיא אומרת: אני לא אתן לפגוע, אני אלחם על הזכויות שלכם ואף אחד לא יפגע בכם, ותוך זמן קצר החוזים יחודשו, או שאתם כבר תדעו איך לנסח את המכתב.

טלי פלוסקוב: תודה, אנדרי, תודה.

טלי פלוסקוב: אני מבינה שתהליך הבנייה ייקח לנו זמן, עם תכנון זה שנה-שנה וחצי.

טלי פלוסקוב: שוב, אני פה באמת פונה לעיריית ירושלים, הייתי ראש עיר ואני יודעת שכשראש עיר שם תוכנית כתוכנית שצריך לקדם, אז אפשר לעשות את זה בחצי מהזמן שבדרך כלל עושים.

טלי פלוסקוב: אז אשמח להעביר את הפנייה מכאן לראש עיריית ירושלים להזדרז בתהליכים.

טלי פלוסקוב: אני לא יודעת מה יהיו ההתנגדויות, צריך לקחת את זה בחשבון, אבל אני גם יודעת איך להתנהל מול התנגדויות.

טלי פלוסקוב: ברור שהבנייה היא גם תהליך מאוד ארוך, שלוש שנים, זאת תקופת זמן לא מבוטלת שנצטרך להיערך מבחינת האנשים ומה הם עושים.

טלי פלוסקוב: שוב, לגבי הארכת חוזה דיברנו.

טלי פלוסקוב: אם יהיה צורך בישיבת מעקב בעוד חודש אחרי שהמנכ"ל אמר שהחוזה יתחדש ונדע עוד כמה דברים, אז אני אבקש דיון מעקב על הנושא הזה.

טלי פלוסקוב: בכל אופן, חשוב לי שהאנשים האלה ידעו שאין הפסקה, אין, הכנסת היום כאן, אנחנו כאן, ונלווה את התהליך הזה עד שנהיה בטוחים שלכל קשיש יש קורת גג ואף אחד לא נשאר לבד.

טלי פלוסקוב: אנחנו פה למענם ונעשה את הכול כדי להגן עליהם גם במקרים כאלה.

טלי פלוסקוב: והאמריקאים, אנחנו מאוד רוצים אתכם, אנחנו מאוד רוצים את השגרירות בירושלים, אבל בשום אופן לא על חשבון האזרחים הוותיקים של המדינה שלנו.

טלי פלוסקוב: תודה רבה על הדיון.

טלי פלוסקוב: נמשיך להיות בקשר.

טלי פלוסקוב: הישיבה נעולה.